  Анжелика Тихонова корреспондент Балезино ёросысь Юнда гуртысь Надежда Сидорова «Элькуновидение» вожвылъяськонын гуртысьтызы ик Надежда Урасиноваен гожтэм «Инкуазьлэн куараез» кырӟанэн тодматоз. Кызьы вераз со ивортодэтъя «Удмуртия» агентстволэн корреспондентэзлы, кырӟан сюлэмызъя луэ, сое быдэстыкуз вордӥськем гуртэз сярысь малпаське.  Надежда Сидорова бесерман выжыысь потэмын. Лулчеберетъя колледжысь калык но хор творчествоя ёзэтэз йылпумъямын. Али Юнда гуртысь лулчеберетъя юртлэн кивалтӥсез луыса ужа. Мон бесерман гуртын улӥсько бере, фольклорен герӟаськемын. Фольклор кырӟанъёсты тросгес кырӟасько Надежда Сидорова, «Элькуновидение-2019» вожвылъяськонэ пыриськисьКырӟан солэн ужез но, ваньмон дырзэ тырмытон но, яратонэз но луэ шуэ. Мон быдэсак творчествое усемын, мон понна кырӟан, фольклор, крезьёс – улонам тужгес валтӥсьёсыз. Озьы ик семьяе, соос мон понна туж висё Надежда Сидорова, «Элькуновидение-2019» вожвылъяськонэ пыриськись   Надежда Сидорова «Элькуновидение» вожвылъяськон элькунмылы туж кулэ шуыса пусъе. Угось отысь выль кырӟасьёс гинэ ӧвӧл, выль кылбурчиос но, крезьгурчиос но пото. Соослэн но ведь эшшо гожъяны мылкыдзы ӝутске Надежда Сидорова, «Элькуновидение-2019» вожвылъяськонэ пыриськисьКырӟась понна «Элькуновидение» нырысетӥез бадӟым конкурс луэ. Надежда Сидоровалэн кылъёсызъя, азьвыл коллективен гинэ вожвылъяськонъёсы пыриськылэмез вань, нош огназ – нырысьсэ. Мон арысь аре чакласько, учкисько, мон понна со туж тунсыко конкурс. <…> Кышкасько ке но, туэ дӥсьтӥ. <…> Нырысь ик асме эскереме потэ, быгатӥсько-а мон, кытчы азьланяз кыстӥськоно Надежда Сидорова, «Элькуновидение-2019» вожвылъяськонэ пыриськись Вожвылъяськонэ со Алина Бияноваен пыриськыны кулэ вал. Но, жаляса верано, нылкышно «Элькуновидение» вуыны уз быгаты. Соин валче Надежда Сидорова огназ кужымзэ мерталоз Тодэ вайытом, азьвыл ми Кияса, Пичи Пурга, Кез, Можга, Шаркан ёросъёсысь кырӟасьёсын тодматӥм. Тегъёс: Лулчеберет Балезино Удмуртия удмуртъёс кырӟан Элькуновидение  